P r e d k l a d a c i a   s p r á v a

	Materiál pod názvom „Informácia o naložení s akciami štátu v Poštovej banke, a.s. Bratislava“ sa predkladá na základe uznesenia vlády SR č. 981 zo dňa 29. novembra 2000 k návrhu na zrušenie úloh C.2. a C.3 z uznesenia vlády č. 409 z 31. mája 2000 k návrhu spôsobu, časového harmonogramu a postupu predaja minoritných majetkových účastí štátnych inštitúcií v bankách a uznesenia vlády SR č. 87 z 31. januára 2001 k návrhu harmonogramu urýchlenia privatizácie.

V bode B.1. uznesenia vlády č. 981/2000 vláda uložila predložiť na rokovanie vlády zámer naloženia s akciami štátu v Poštovej banke, a.s. Bratislava a v bode C.5. uznesenia vlády č. 87/2001 predložiť na rokovanie Porady ekonomických ministrov návrh ďalšieho postupu nakladania s účasťou v spoločnosti Poštová banka, a.s. Bratislava.